
 13.1.2012
 BG
 Официален вестник на Европейския съюз
 L 9/5
 РЕГЛАМЕНТ ЗА ИЗПЪЛНЕНИЕ (ЕС) No 23/2012 НА КОМИСИЯТА
 от 11 януари 2012 година
 за одобрение на промяна, която не е минимална, в спецификацията на название, вписано в регистъра на защитените наименования за произход и на защитените географски указания (Dauno (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
 като има предвид, че:
 (1)
 В съответствие с член 9, параграф 1, първа алинея и съгласно член 17, параграф 2 от Регламент (ЕО) No 510/2006 Комисията разгледа заявката на Италия за одобрението на промяната в спецификацията на защитеното наименование за произход „Dauno“, регистрирано по силата на Регламент (ЕО) No 1107/96 на Комисията (2), изменен с Регламент (ЕО) No 2325/97 (3).
 (2)
 Предвид това, че по смисъла на член 9 от Регламент (ЕО) No 510/2006 въпросната промяна не е минимална, Комисията публикува в Официален вестник на Европейския съюз
 (4) заявката за промяна в съответствие с член 6, параграф 2, първа алинея от горепосочения регламент. Тъй като Комисията не е получила никакви възражения съгласно член 7 от Регламент (ЕО) No 510/2006, названието следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваната в Официален вестник на Европейския съюз промяна в спецификацията, свързана с посоченото в приложението към настоящия регламент название.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 11 януари 2012 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 93, 31.3.2006 г., стр. 12.
 (2) ОВ L 148, 21.6.1996 г., стр. 1.
 (3) ОВ L 322, 25.11.1997 г., стр. 33.
 (4) ОВ C 129, 30.4.2011 г., стр. 15.
 ПРИЛОЖЕНИЕ
 Хранителни продукти, посочени в приложение I към Регламент (ЕО) No 510/2006:
 1.5. Масла и мазнини
 ИТАЛИЯ
 Dauno (ЗНП)
 